CELEX: 32019R1248
Language: da
Date: 2019-07-22 00:00:00
Title: Kommissionens gennemførelsesforordning (EU) 2019/1248 af 22. juli 2019 om foranstaltninger, der tager sigte på at mindske en alvorlig trussel mod bevarelsen af bestanden af torsk (Gadus morhua) i den østlige del af Østersøen

23.7.2019   
               
               
                  DA
               
               
                  Den Europæiske Unions Tidende
               
               
                  L 195/2
               
            
         KOMMISSIONENS GENNEMFØRELSESFORORDNING (EU) 2019/1248
         af 22. juli 2019
         om foranstaltninger, der tager sigte på at mindske en alvorlig trussel mod bevarelsen af bestanden af torsk (Gadus morhua) i den østlige del af Østersøen
         EUROPA-KOMMISSIONEN HAR —
         under henvisning til traktaten om Den Europæiske Unions funktionsmåde,
         under henvisning til Europa-Parlamentets og Rådets forordning (EU) nr. 1380/2013 af 11. december 2013 om den fælles fiskeripolitik, ændring af Rådets forordning (EF) nr. 1954/2003 og (EF) nr. 1224/2009 og ophævelse af Rådets forordning (EF) nr. 2371/2002 og (EF) nr. 639/2004 samt Rådets afgørelse 2004/585/EF (1), særlig artikel 12, stk. 1, og
         ud fra følgende betragtninger:
         
                     (1)
                  
                  
                     I henhold til artikel 12 i forordning (EU) nr. 1380/2013 kan Kommissionen træffe hasteforanstaltninger i behørigt begrundede særligt hastende tilfælde, hvor bevarelsen af havets biologiske ressourcer er alvorligt truet. Kommissionen kan efter en begrundet anmodning fra en medlemsstat eller på eget initiativ med henblik på at mindske truslen vedtage sådanne hasteforanstaltninger i form af gennemførelsesretsakter, der finder anvendelse for en periode på højst seks måneder.
                  
               
                     (2)
                  
                  
                     I henhold til artikel 5, stk. 2, i Europa-Parlamentets og Rådets forordning (EU) 2016/1139 (2) skal der desuden træffes afhjælpende foranstaltninger, hvis videnskabelig rådgivning indikerer, at gydebiomassen for en bestand, der er omfattet af forordningen, ligger under det referencepunkt, under hvilket der kan være reduceret reproduktionsevne. Disse afhjælpende foranstaltninger skal sikre en hurtig genoprettelse af den relevante bestand til niveauer, som ligger over de niveauer, der kan give maksimalt bæredygtigt udbytte (MSY).
                  
               
                     (3)
                  
                  
                     Ifølge videnskabelig rådgivning fra Det Internationale Havundersøgelsesråd (ICES) lider bestanden af torsk (Gadus morhua) i den østlige del af Østersøen af en ikkebæredygtigt lav biomasse grundet en kombination af faldende rekruttering, miljømæssige faktorer og ændringer i økosystemet, der fører til en høj naturlig dødelighed og en alt for høj fiskeridødelighed i betragtning af bestandens tilstand. Bestanden er i krise og forventes at have et reduceret reproduktionspotentiale. Rekrutteringen i 2017 var den laveste i ICES' tidsserie, og rekrutteringen var muligvis endnu lavere i 2018. Gydebiomassen er på et af de laveste niveauer, der nogensinde er observeret, og biomassen for torsk i handelsstørrelse er i øjeblikket på det laveste niveau, der er observeret siden 1950'erne. Desuden skønner ICES, at biomassen vil forblive under referencepunktet for bæredygtighed på mellemlangt sigt, også uden at der fiskes overhovedet. ICES anbefaler derfor nulfangst i 2020 i sin rådgivning om bestande for 2020.
                  
               
                     (4)
                  
                  
                     Bevarelsen af torskebestanden i den østlige del af Østersøen er stærkt truet, da der er risiko for, at bestandens reproduktionsevne lider alvorlig skade som følge af den kraftige nedgang i gydebiomassen. ICES anser desuden, at fiskeri på et hvilket som helst niveau vil være rettet mod de få tilbageværende torsk i handelsstørrelse og vil derfor yderligere nedbryde bestandens struktur og reducere dens reproduktionspotentiale, som allerede er historisk lavt. Derudover strækker højden af gydesæsonen for torsk i den østlige del af Østersøen sig fra maj til august. Der foreligger således behørigt begrundede særligt hastende tilfælde, som kræver vedtagelse af hasteforanstaltninger, for det første det forhold at biomassen for torsk i den østlige del af Østersøen er så faretruende lav, at bestanden ikke længere er i stand til at reproducere sig selv derfor er i risiko for at bryde sammen, for det andet vil enhver form for fortsat fiskeri efter bestanden øge risikoen for dens sammenbrud, og for det tredje er gydesæsonen i gang.
                  
               
                     (5)
                  
                  
                     Hasteforanstaltninger truffet af medlemsstaterne i henhold til artikel 13 i forordning (EU) nr. 1380/2013 ville ikke være tilstrækkelige til at afhjælpe situationen, da de ikke ville sikre en ensartet tilgang i alle områder, hvor bestanden forekommer. Desuden er det ikke alle medlemsstater, som på nuværende tidspunkt har truffet eller har til hensigt at træffe sådanne foranstaltninger. Endelig var medlemsstaterne ikke i stand til enes om en fælles tilgang på et møde i gruppen af medlemsstater med kyst til Østersøen (Baltfish) den 4. juni 2019.
                  
               
                     (6)
                  
                  
                     I mangel af tilstrækkelige foranstaltninger fra medlemsstaternes side og i betragtning af behovet for hurtig handling for at undgå en yderligere forværring af bestandens struktur og en reduktion af dens reproduktionspotentiale bør der fastsættes afhjælpende foranstaltninger på EU-plan på grundlag af artikel 12 i forordning (EU) nr. 1380/2013.
                  
               
                     (7)
                  
                  
                     Forvaltningsområdet for torsk i den østlige del af Østersøen omfatter ICES-underafsnit 25-32. I ICES-underafsnit 24 forekommer der både torsk fra bestande i den østlige del af Østersøen og fra bestanden i den vestlige del, men de fleste af fangsterne tages fra bestanden i den østlige del. For at beskytte bestanden i den østlige del af Østersøen på passende vis og undgå en koncentration af fangster af torsk fra denne bestand i ICES-underafsnit 24, er det yderst vigtigt, at hasteforanstaltningerne omfatter ICES-underafsnit 24.
                  
               
                     (8)
                  
                  
                     På baggrund af den videnskabelige rådgivning bør fiskeri efter torskebestanden i den østlige del af Østersøen forbydes indtil udgangen af året. Foranstaltningen bør dog også stå i et rimeligt forhold til formålet.
                  
               
                     (9)
                  
                  
                     Ifølge ICES er forekomsten af torsk meget lav i ICES-underafsnit 27-32. Da gennemførelsen af foranstaltninger i denne forordning pålægger forvaltningen og fiskerne en ikke ubetydelig byrde, ville det ikke stå i et rimeligt forhold til formålet at lade områder, hvor torsk fra den østlige del af Østersøen næppe forekommer, indgå i forordningens anvendelsesområde.
                  
               
                     (10)
                  
                  
                     Desuden bør fiskeri efter torsk op til seks sømil fra kysten i områder, hvor vanddybden er mindre end 20 m med fartøjer med en længde på under 12 m, som anvender passive redskaber, i underafsnit 24 være undtaget fra forbuddet, da det for det meste er torsk fra den vestlige del af Østersøen, der forekommer i lavvandede kystområder i underafsnit 24.
                  
               
                     (11)
                  
                  
                     Derudover bør forbuddet, i betragtning af de mulige alvorlige socioøkonomiske konsekvenser af et fuldstændigt fiskeristop, være rettet mod målrettet fiskeri efter torsk, f.eks. målrettet demersalt fiskeri med trawlere, som fanger langt størstedelen af torsk fra den østlige del af Østersøen i underafsnit 24, 25 og 26. Omvendt bør de uundgåelige bifangster af torsk ved det fiskeri, som ikke er rettet mod torsk, og som udføres enten med aktive redskaber med en maskestørrelse, der ikke overstiger 45 mm i underafsnit 24, 25 og 26, eller med fartøjer med en længde på under 12 m med passive redskaber underafsnit 25 og 26 eller i underafsnit 24 op til seks sømil målt fra kysten i områder, hvor vanddybden er mere end 20 m og, uanset vanddybden, over seks sømil fra kysten, undtages fra forbuddet i betragtning af den lille rolle, som dette fiskeri spiller i forhold til de samlede niveauer af torskefangster og under hensyntagen til, hvor vanskeligt det er at befiske alle bestande i blandet fiskeri på niveauet for det maksimale bæredygtige udbytte på samme tid. ICES skønner, at førstnævnte udgør ca. 1,5 % af de årlige landinger af torsk fra den østlige del af Østersøen. Antallet af bifangster, som landes af sidstnævnte, er lavt, men da den nøjagtige mængde er ukendt, bør bifangsterne begrænses til 10 % af landingerne for hver fangstrejse.
                  
               
                     (12)
                  
                  
                     Antallet af fartøjer med en længde på under 12 m, der anvender passive redskaber og fanger torsk som bifangst, bør ikke stige sammenlignet med perioden fra den 1. januar 2018 til den 30. juni 2019. Da EU-fartøjer, der fisker med trawl, snurrevod eller lignende redskaber med en maskestørrelse, der ikke overstiger 45 mm, ikke kan fiske efter torsk, er det ikke nødvendigt at begrænse fiskeriet for disse fartøjer.
                  
               
                     (13)
                  
                  
                     Foranstaltningerne i denne forordning forelægges for Komitéen for Fiskeri og Akvakultur med henblik på dets udtalelse.
                  
               
                     (14)
                  
                  
                     Denne forordning bør på grund af sin hastende karakter træde i kraft umiddelbart efter offentliggørelsen —
                  
               VEDTAGET DENNE FORORDNING:
         
            Artikel 1
            Genstand
            Ved denne forordning fastsættes hasteforanstaltninger for at mindske en alvorlig trussel mod bestanden af torsk (Gadus morhua) i den østlige del af Østersøen.
         
         
            Artikel 2
            Hasteforanstaltninger
            
               1.   Det er forbudt for EU-fiskerfartøjer at fiske efter torsk i ICES-underafsnit 24, 25 og 26 og at behold om bord, overføre, omlade, forarbejde om bord eller lande torsk, der er fanget i det område.
            
            
               2.   Uanset stk. 1 finder forbuddet mod fiskeri efter torsk ikke anvendelse på EU-fiskerfartøjer med en længde overalt på under 12 m, som fisker med garn, indfiltringsnet eller toggegarn eller med bundforankrede liner, langliner (bortset fra flydende langliner), håndliner, pilkeudstyr eller lignende passive redskabe i underafsnit 24 op til seks sømil målt fra basislinjerne i områder, hvor vanddybden er mindre end 20 m i henhold til koordinater på det officielle søkort udstedt af de kompetente nationale myndigheder.
            
            
               3.   De fartøjer, der er omhandlet i stk. 2, sikrer, at deres fiskeri til enhver tid kan overvåges. Fangster af torsk taget af disse fartøjer registreres, landes og, hvor det er relevant, afskrives på kvoten, jf. artikel 15 i forordning (EU) nr. 1380/2013.
            
            
               4.   Uanset stk. 1 tager følgende EU-fiskerfartøjer bifangster af torsk om bord og beholder dem om bord:
               
                           a)
                        
                        
                           EU-fiskerfartøjer, der fisker med trawl, snurrevod eller lignende redskaber med en maskestørrelse, der ikke overstiger 45 mm, i underafsnit 24, 25 og 26
                        
                     
                           b)
                        
                        
                           EU-fiskerfartøjer med en længde overalt på under 12 m, som fisker med garn, indfiltringsnet eller toggegarn eller med bundforankrede liner, langliner (bortset fra flydende langliner), håndliner, pilkeudstyr eller lignende passive redskabe:
                           
                                       i)
                                    
                                    
                                       i underafsnit 25-26 eller
                                    
                                 
                                       ii)
                                    
                                    
                                       i underafsnit 24 op til seks sømil målt fra basislinjerne i områder, hvor vanddybden er mere end 20 m i henhold til koordinater på det officielle søkort udstedt af de kompetente nationale myndigheder, og uanset vanddybden over seks sømil målt fra basislinjerne.
                                    
                                 
                     
            
               5.   De fartøjer, der er omhandlet i stk. 4, litra b), sikrer, at deres fiskeri til enhver tid kan overvåges. Disse fartøjers utilsigtede bifangster af torsk taget udgør ikke mere end 10 % af den samlede fangst i levende vægt af samtlige havets biologiske ressourcer landet efter hver fangstrejse.
            
            
               6.   Den undtagelse, der er fastsat i stk. 4, litra b), finder kun anvendelse på EU-fiskerfartøjer, som har registreret fangster af torsk i perioden fra den 1. januar 2018 til den 30. juni 2019. I tilfælde af udskiftning af et EU-fiskerfartøj, der er omfattet af undtagelsen, kan medlemsstaterne lade undtagelsen gælde for et andet EU-fiskerfartøj, som opfylder kravene i stk. 4, litra b), forudsat at antallet af EU-fiskerfartøjer, der er omfattet af undtagelsen, og deres samlede fiskerikapacitet ikke øges.
            
            
               7.   Bifangster, der er omhandlet i stk. 4, registreres, landes og, hvor det er relevant, afskrives på kvoten, jf. artikel 15 i forordning (EU) nr. 1380/2013.
            
         
         
            Artikel 3
            Ikrafttræden og anvendelse
            Denne forordning træder i kraft dagen efter offentliggørelsen i Den Europæiske Unions Tidende.
            Den anvendes indtil den 31. december 2019.
         
         
            Denne forordning er bindende i alle enkeltheder og gælder umiddelbart i hver medlemsstat.
            Udfærdiget i Bruxelles, den 22. juli 2019.
            
               
                  På Kommissionens vegne
               
               Jean-Claude JUNCKER
               
                  Formand
               
            
         
         
            (1)  EUT L 354 af 28.12.2013, s. 22.
         
            (2)  Europa-Parlamentets og Rådets forordning (EU) 2016/1139 af 6. juli 2016 om en flerårig plan for visse fiskebestande i Østersøen (EUT L 191 af 15.7.2016, s. 1).